## CSENGŐD KÖZSÉG POLGÁRMESTERE

## ELŐTERJESZTÉS

(a Képviselő-testület 2019. október 31-ei alakuló ülésére)

**TÁRGY: TITKOS SZAVAZÁSHOZ szavazatszámláló bizottság TAGJAINAK MEGVÁLASZTÁSA**

Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 74. § (1) bekezdése szerint a képviselő-testület a polgármester javaslatára, **titkos szavazással (**a megválasztott képviselők több mint a felének igen szavazata)**, minősített többséggel** a polgármester helyettesítésére, munkájának segítésére egy **alpolgármestert** választ, több alpolgármestert választhat. A képviselő-testület legalább egy alpolgármestert saját tagjai közül választ meg. Az alpolgármester jogai és kötelezettségei a megválasztásával keletkeznek, a megbízatás megszűnésével szűnnek meg.

Az alpolgármester megválasztására az Mötv. 43. § (3) bekezdése értelmében az alakuló ülésen vagy az azt követő ülésen kerül sor.

Az önkormányzat szervezeti és működési szabályzatáról szóló 1/2018. (II.28.) önkormányzati rendelet (továbbiakban: SzMSz) 34. § (4) bekezdése tartalmazza, hogy a szavazás lebonyolítására a Képviselő-testület a képviselők közül háromtagú – elnökből és két tagból álló – szavazatszámláló bizottságot választ.

Az SzMSz 34.§ (5) bekezdése értelmében a szavazatszámláló bizottság összeszámolja a szavazatokat, megállapítja az érvényes és érvénytelen szavazatok számát és a szavazásról jegyzőkönyvet készít.

Az SzMSz 34.§ (8) bekezdése alapján a szavazás eredményéről a bizottság elnöke a Képviselő-testületnek – a jegyzőkönyv ismertetésével – jelentést tesz, amelynek elfogadásáról a Képviselő-testület egyszerű szótöbbséggel határoz.

A fentiek alapján javaslom, hogy a Képviselő-testület a határozat-javaslatban foglaltak szerint döntsön.

**C s e n g ő d, 2019. október 28.**

**Pivarcsi Csaba sk**.

polgármester

### HATÁROZAT-JAVASLAT

Csengőd Község Önkormányzatának Képviselő-testülete

1. Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 74. § (1) bekezdésében foglaltak teljesítése érdekében az alpolgármester megválasztásához a szavazatszámláló bizottság elnökének Stiedl Zoltán Józsefné képviselőt, tagjainak Németh István, Suba László képviselőket választja.

**Felelős:** polgármester

**Határidő:** folyamatos